《九月朔日庭前白菊开花》
明代·陶宗仪

寻常重九日，难得菊花开。今岁困添闰，孤芳亦借魁。

翠裘云掩冉，鹤羽雪毰毸。三嗅秋香立，吟哦待酒来。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。